UKSP 3411-TX1/2009-Kb - 27	 	            Bratislava 31.7.2009

ROZHODNUTIE

	Mestská časť Bratislava-Petržalka ako príslušný stavebný úrad (ďalej stavebný úrad) podľa § 117 a § 119 ods. 3) zák. č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov podľa § 39a) stavebného zákona a § 46 zákona č. 71/1967 Zb. o správnom konaní v znení neskorších predpisov (správny poriadok) vydáva 

rozhodnutie o umiestnení stavby.

Týmto rozhodnutím sa umiestňuje stavba „JUŽNÉ MESTO – BRATISLAVA PETRŽALKA stavba: Primárna infraštruktúra ( Komunikácie a inžinierske siete)“ na pozemkoch 3038/1, 3038/2, 3039, 3040, 3041/4, 3042/2, 3043/1, 3043/3, 3044/1, 3049/2, 3051/8, 3051/9, 3051/19, 3051/20, 3051/21, 3051/41, 3051/48, 3049/3, 3049/4, 3049/5, 3022/7, 3027, 3042/4, 3042/6, 3042/7 v katastrálnom území Petržalka pre navrhovateľa CRESCO POPPER INVESTMENT, a.s. so sídlom Poštová 3,  Bratislava  a Popper Quinlan Private v.o.s. so sídlom  Michalská 16, Bratislava. Inžinierskymi sieťami budú dotknuté pozemky parc. č. 2548/1, 2150/5, 2409/1, 3041/6, 3028/1, 3028/2, 3028/3, 2650, 2651, 2649, 2627/3, 2627/2, 2629, 2548/11, 2601, 2599, 3051/44, 3051/40, 3051/45, 3045/3, 3044/5, 3045/8, 3038/3, 3038/5, 1741, 2150/1, 3047, 2409/6, 2409/5, 2150/4, 3024, 2829/1, 3045/11, 3045/4, 3031/1, 3029/3, 3033/2, 3021/16, 3023, 3022/2, 3022/59, 3049/29, 2829/2, 2630, 2828/7, 532/12, 2637/1, 3021/18, 3021/132, 3049/1, 3049/17, 3046/3, 3026.

Stavba pozostáva z týchto objektov:

SO 01 	Napojenie na Panónsku cestu
SO 01.1 	Svetelná signalizácia
SO 02 	Hlavná komunikácia zóny A
SO 05 	Hlavná komunikácia zóny B
SO 06 	Okružná križovatka Panónska – Dolnozemská
SO 07 	Hlavná komunikácia zóny C 
SO 12.1 	Rozšírenie vodovodu DN 400, ul. Vyšehradská – zóna A
SO 12.2 	Rozšírenie vodovodu DN 600, ul. Jasovská – zóna A,B
SO 12.3 	Rozšírenie vodovodu DN 400, ul. Betliarska – zóna B,C
SO 13 	Vodovody - zóna A
SO 14 	Vodovody – zóna B
SO 15 	Vodovody – zóna C
SO 22.1	 Kanalizačný zberač „D“ DN 2 200
SO 23 	Splašková kanalizácia – zóna A
SO 24 	Dažďová kanalizácia – zóna A
SO 25 	Splašková kanalizácia – zóna B
SO 26 	Dažďová kanalizácia – zóna B
SO 27 	Splašková kanalizácia – zóna C 
SO 28 	Dažďová kanalizácia – zóna C
SO 31.1 	Preložka plynovodu VTL DN 300, Panónska cesta
SO 31.2 	Preložka plynovodu VTL DN 300, Rusovská cesta – cesta 1/2
SO 32 	Prípojka plynovodu VTL pre RS
SO 33 	Regulačná stanica plynu
SO 34 	Plynovody STL  - zóna A
SO 35 	Plynovod STL DN 500 – zóna A
SO 36 	Plynovody STL  - zóna B
SO 37 	Plynovod STL DN 500 – zóna B
SO 38 	Plynovody STL  - zóna C
SO 39 	Plynovod STL DN 500 – zóna C
SO 41 	Silnoprúdové vzdušné rozvody VN - preložka
SO 42 	Trafostanice: TS-A1, TS-A2, TS-B1, TS-B2, TS-B3, TS-C2.
SO 43 	Silnoprúdové rozvody
SO 44 	Silnoprúdové rozvody – vonkajšie osvetlenie
SO 45 	Slaboprúdové rozvody
SO 46 	Silnoprúdové rozvody  NN pre kanalizačnú ČS
SO 47 	Silnoprúdové rozvody NN pre regulačnú stanicu plynu

I.   Stavba sa umiestňuje podľa pripojeného situačného výkresu v M 1:2000 (príloha tohto rozhodnutia, ktorá je jeho neoddeliteľnou súčasťou) a podľa dokumentácie na vydanie územného rozhodnutia, pri rešpektovaní podmienok tohto rozhodnutia.

II.   Pre umiestnenie a projektovú prípravu stavby sa určujú tieto podmienky:

A.	Urbanisticko - architektonické podmienky:

Územie stavby sa nachádza v katastrálnom území Petržalka, je ohraničené zo severnej strany Panónskou cestou, zo západnej a južnej strany existujúcou železničnou traťou. 
Navrhovaná stavba rieši umiestnenie hlavných komunikácií v jednotlivých zónach stavby Južné mesto-Bratislava, Petržalka, ich dopravné napojenie na existujúcu sieť nadradených komunikácií a napojenie stavby na verejné inžinierske siete.  Stavba Južné mesto-Bratislava, Petržalka sa delí na tri zóny – A,B,C. Na nadradený komunikačný systém bude každá zóna napojená samostatne.

Podmienky napojenia na inžinierske siete:

1.	Zásobovanie elektrickou energiou: z novonavrhnutých transformačných staníc. Zóna A – TS-A1, TS-A2, zóna B – TS-B1, TS-B2, TS-B3, zóna C – TS-C2.
2.	Zásobovanie vodou: Z existujúcich rozvodov verejného vodovodu sa vybudujú nové vetvy „A“ DN 400 na Vyšehradskej ul. , „B“ DN 600 na Jasovskej ul., „C“ DN 400 na Betliarskej ul. a vybudujú sa vodovody v jednotlivých zónach. 
3.	Odkanalizovanie: Splaškové vody zo zón A, B budú odvádzané do novonavrhnutého kanalizačného zberača „D“ DN 2200, ktorý je zaústený do zberača „C“. Splaškové vody zo zóny C budú odvádzané do jestvujúceho kanalizačného zberača „C“ DN 1600. Dažďové vody z komunikácií budú prečisťované v odlučovačoch ropných látok a odvádzané do vsakovacích zariadení. 
4.	Zásobovania plynom: Zásobovanie plynom bude zabezpečené z jestvujúceho VTL plynovodu DN 500. 
5.	Dopravné napojenie: Zóna A - stykovou svetelne riadenou križovatkou na Panónsku cestu, zóna B - novonavrhnutou okružnou križovatkou na ceste I/2, ktorá nahradí existujúcu stykovú križovatku Panónska-Dolnozemská, zóna C - stykovou križovatkou na Rusovskú cestu.

B.	Podmienky vyplývajúce zo stanovísk dotknutých orgánov a organizácií:

1.	Pri projektovaní dynamicky riadenej svetelnej signalizácie križovatky Panónska-zóna A (SO 01) bude potrebné vychádzať z min. dĺžky zelenej priameho smeru z centra 48 s a na ľavom odbočení zo zóny A 24 s pri cykle 100 s cykle riadenia. 
2.	Požadované dĺžky riadiacich pruhov: - tri pruhy v priamom smere z centra – 200 m v plnej šírke, - samostatný pruh pre pravé odbočenie z centra do zóny A 200 m, dva pruhy pre ľavé odbočenie zo zóny A do centra 100 m.
3.	Predchádzajúca riadená križovatka – priechod pri Carrefoure – má priepustnosť  v priamom  smere z centra len 2500 voz/h a vzhľadom na predpokladané zaťaženie  takmer 400 voz/h bude potrebné upraviť jej riadenie. 
4.	Na vetve CC zriaďovať parkovanie až vo vzdialenosti 50 m od riadiaceho priestoru križovatiek.
5.	Podmienkou pre užívanie kompletného urbanistického súboru Južné mesto je realizácia II. etapy výstavby okružnej križovatky (Panónska – Dolnozemská – cesta I/2); preukázať či dielčie opatrenia na komunikačnej sieti vyhovujú zvýšenému nárastu dopravného zaťaženia (kapacitné posúdenie) je potrebné pre každú samostatnú etapu výstavby Južného mesta.
6.	Pre stavebné úpravy cesty I/2 je špeciálnym stavebným úradom Krajský úrad pre cestnú dopravu a pozemné komunikácie Bratislava, pre stavebné úpravy na miestnych komunikáciách je stavebným úradom obec. Vzhľadom k uvedenému v projektovej dokumentácii pre stavebné povolenie hranice objekto presne vymedziť v súlade s TP 03/2004.
7.	Odvodnenie navrhovaných križovatiek a jednotlivých cestných komunikácií ohraničených obrubníkmi bude riešené dažďovými vpustami vzhľadom na odvodňované plochy, a ich pozdĺžne a priečne sklony.
8.	O určenie dopravného značenia počas výstavby s definitívneho dopravného značenia na ceste I. triedy č. 2. so súhlasom Krajského dopravného inšpektorátu Bratislava požiadať Krajský úrad pre cestnú dopravu a pozemné komunikácie Bratislava ako príslušný cestný orgán.
9.	O povolenie zvláštneho užívania cesty I/2 z dôvodu realizácie prác požiadať Krajský úrad pre cestnú dopravu a pozemné komunikácie Bratislava ako príslušný cestný orgán.
10.	Pripojenie cesty I/2 na miestne komunikácie v závislosti od jednotlivých jej vrstiev bude realizované na základe TP určeného správcom cesty – Magistrátom hl.m. SR Bratislavy, odd. cestného hospodárstva.
11.	Navrhované dopravné značenie bude realizované v stupni reflexnosti II.
12.	Navrhované ostrovčeky, ako aj dopravné tiene pred nimi budú opatrené dopravnými gombíkmi – KYKLOPMI.
13.	Dopravné gombíky –KYKLOPY v mieste križovatky – budú retroreflexné (TDG) typ TDG 101 CR podľa okolnosti 101 C R BW, 101 CRAW, osadenie, použitie v mieste návrhu bude v realizačnom projekte a na stavbe pred realizáciou odsúhlasené správcom cesty.
14.	V zóne B navrhnúť obratisko MHD s príslušnými parametrami a odstavnou plochou na vyčkávanie min. 4 ks autobusov v dĺžke 4 x 20 m aj so sociálnym zariadením.
15.	V zóne A navrhnúť obslužnú komunikáciu funkčnej triedy C1, kategórie MO 12/50.
16.	Navrhované objekty vodovodu, kanalizácie, vsakovacích systémov, odlučovačov ropných látok a prekládok existujúceho vodovodu a kanalizácie sú vodnými stavby  v zmysle §52 ods. 1 zák. č. 364/2002 Z.Z. o vodách. Na ich uskutočnenie je potrebné povolenie orgánu štátnej vodnej správy podľa § 26 vodného zákona.
16.	Pre vybudovanie hlavných komunikácií a transformačných staníc s olejovými transformátormi je potrebný súhlas orgánu štátnej vodnej správy podľa § 27 vodného zákona.
36.	Na okrajoch pozemku sa nachádzajú krovité porasty, ktoré je potrebné chrániť pred poškodením. Prípadný výrub krovitého porastu s výmerou nad 10 m² a stromov s obvodom kmeňa nad 40 cm vyžaduje vydanie predchádzajúceho súhlasu  na výrub drevín podľa § 47 ods. 3 zákona osobitným rozhodnutím  orgánu  ochrany prírody, ktorým je MČ Bratislava – Petržalka.
36.	Držiteľ odpadov je povinný odovzdávať odpady na zneškodnenie resp. zhodnotenie len fyzickým alebo právnickým osobám, ktoré sú na túto činnosť oprávnené.
36.	Držiteľovi odpadu sa nepovoľuje odpad skladovať, tento musí hneď po vytvorení odviesť k oprávnenému odberateľovi. 
36.	Držiteľ odpadov bude odpady zhromažďovať podľa druhov a zabezpečí ich pred znehodnotením, odcudzením alebo iným nežiaducim účinkom.
36.	Ak celkové množstvo odpadov z uskutočňovania stavebných prác presiahne súhrnné množstvo 200 ton za rok, je držiteľ stavebných odpadov povinný zabezpečiť ich materiálové zhodnotenie.
36.	Držiteľ odpadov bude viesť a uchovávať  evidenciu o druhoch a množstve odpadov, ich zhodnotení  a zneškodnení.
36.	Držiteľ odpadov predloží hlásenie o vzniku a nakladaní s odpadom (§10 vyhláška MŽP SR č. 283/2001 Z.z) ak ročne nakladá s viac ako jednou tonou ostatných odpadov v termíne do 31. januára  nasledujúceho kalendárneho roka.
36.	Držiteľ odpadov najneskôr v termíne do kolaudácie stavby predloží Obvodnému úradu životného prostredia v Bratislave, odbor odpadového hospodárstva doklady  preukazujúce zhodnotenie resp. zneškodnenie odpadov zo stavby oprávnenou osobou.
36.	Ak prevádzkou objektu bude vznikať viac ako 100 kg nebezpečných odpadov za rok, požiada  držiteľ odpadov Obvodný úrad životného prostredia v Bratislave, odbor odpadového hospodárstva o udelenie súhlasu na nakladanie s nebezpečnými odpadmi podľa § 27 ods. 1 písm. g)zákona o odpadoch.
36.	KDI KR PZ BA požaduje, aby bolo prepojenie komunikácií riešené etapovito t.j. aby sa v ďalšej etape riešilo mimoúrovňové prepojenie Dolnozemskej cesty a cesty I/2, tak, aby budúce trasovanie viedlo za“ umelým kopcom“ v k.ú. Petržalka.
36.	Vytvoriť dopravné napojenie územia z Panónskej cesty na mieste, kde v súčasnosti existuje nevyužité pripojenie ( pri objekte metra). Toto prepojenie riešiť aj v smere do centra, ako aj z centra mesta tak, aby bolo zabezpečené dopravné obslúženie územia.
36.	V mieste dotyku úrovňovej križovatky s Panónskou cestou na trvalo uzavrieť prejazd stredovým deliacim pásom.
36.	V „zóne A“ zmenšiť polomery smerových oblúkov tak, aby navrhovaná križovatka spĺňala dostatočné rozhľadové pomery. Ochranu chodcov v tomto prípade riešiť cez ochranné ostrovčeky.
36.	Zástavky MHD riešiť v území v nikách.
36.	V ďalšom stupni predložiť podrobný Projekt organizácie dopravy do OK OD Magistrátu H. m. SR Bratislavy na uvedený objekt križovatky, komunikácie, parkoviská, chodníky a spevnené plochy.
32.	Dotknutý traťový úsek je t.č. jednokoľajová železničná trať elektrifikovaná striedavým trakčným systémom 25 kV 50 Hz, pričom sa uvažuje s jej zdvojkoľajnením južne od jestvujúcej trate a výhľadovo aj s koordináciou s projektom duálnej dopravy – zapojením NS MHD na sieť ŽSR severne od železničnej trate v úseku od depa MHD v Janíkovom dvore do žst. Ba-Petržalka. Uvedené výhľadové zámery akceptovať pri umiesťovaní objektov novo navrhovanej zástavby.
33.	V prípade križovania IS so železničnou traťou navrhovať také dĺžky pretláčaných chráničiek, ktoré presiahnu vonkajšie okraje súčasného i budúceho telesa dráhy najmenej 3m na obe strany. Križovanie situovať prednostne kolmo na os trate, v odôvodnených prípadoch šikmo pod uhlom príslušnej STN.
34.	Stavebník je povinný zabezpečiť, aby ním navrhované objekty stavby odolávali vplyvom železničnej prevádzky ( vibrácie, vplyv trakcie) počas celej doby ich prevádzky, vlastníci resp. užívatelia stavieb si nemôžu v budúcnosti uplatňovať nároky na úpravy u ŽSR.
35.	Ďalší stupeň projektovej dokumentácie objektov zasahujúcich do ochranného pásma dráhy predložiť na posúdenie cestou ŽSR, Oblastného riaditeľstva Trnava, Bratislavská 2/A, 917 02 Trnava, ktoré súčasne poskytne informácie o existencii sietí ŽSR.
	S dokumentáciou predložiť:
a)	Situáciu širších vzťahov s vyznačením záujmového územia.
b)	Jednotnú železničnú mapu (JŽM M=1:1000) a snímku z katastrálnej mapy so zakreslením navrhovanej stavby s okótovaním najmenšej vzdialenosti objektov od osi krajnej koľaje (súčasnej, alebo výhľadovej) s vyznačením kilometrickej polohy v staničení železničnej trate.
c)	Priečne rezy vedené kolmo na os trate v mieste najväčšieho priblíženia objektov stavby k trati, so zakreslením hranice pozemku, reliéfu priľahlého terénu, sietí stavebníka, sietí ŽSR a pod. aj s okótovaním najmenšej vzdialenosti objektov od osi krajnej koľaje ( súčasnej alebo výhľadovej); u križovaní pozdĺžne a priečne rezy pretláčacími chráničkami.
d)	Kópie dokladov preukazujúcich majetkoprávny vzťah investora k dotknutým pozemkom; u objektov zasahujúcich na pozemky v správe ŽSR, predložiť stanovisko ŽSR SHM RP Bratislava.
36.	Plán organizácie výstavby zón A,B,C v jednotlivých fázach bude riešený samostatnými PD. V ďalšom stupni PD Primárnej infraštruktúry je nutné podchytiť a rezervovať trasy pre budúce distribučné rozvody ako aj plochy pre upresnený počet trafostaníc v jednotlivých zónach. V 1. etape budú navrhnuté distribučné trafostanice, ktorých počet je nutné upresniť na základe výkonových požiadaviek jednotlivých zón A1, B1, C1, napájané distribučných 22kV káblových liniek č. 1039 a č. 1094. Všetky navrhované trafostanice TS budú zaslučkované na linku č. 1093 a v poslednej TS –C1 bude zapojená linka č. 1094, tak, aby táto mohla v ďalšej etape slúžiť ako čistý prepoj do spínacej stanice. V primárnej infraštruktúre uvažovať aj s napájaním zariadení staveniska, predpoklad napájania je z novo navrhovaných trafostaníc TS. Navrhované distribučné trafostanice TS uvažovať kioskové, dvojkomorové vo vyhotovení: VN rozvádzač (2x prívodné pole s odpínačom, 2x vývodové pole s poistkovým odpínačom na trafo), olejové ( nie suché) transformátory 2x630kVA a NN rozvádzač.  Novo navrhované 22 kV káblové rozvody budú vyhotovené káblom typu 3xNA2XS(F)2Y 1x240mm2. V ďalšom stupni PD doplniť jednopólovú schému trafostaníc TS a zapojenia VN a NN rozvodov.
37.	Pokiaľ PD Primárnej infraštruktúry rieši celkovú výkonovú bilanciu stavby 28 MW, zapracovať stanovisko pre UTI z 22.4.2008. V tejto UTI ZE, a.s. žiadala uvažovať s koridormi aj dvoch nových 22kV distribučných napájačov z TR 110/22kV Ovsište a s priestorovou rezervou 22kV spínacej stanice SST na mieste územnej rezervy pre budúcu transformovňu TR 110/22kV Petržalka III.
38.	Fakturačné meranie spotreby el. energie pre čerpaciu stanicu a regulačnú stanicu plynu riešiť na NN strane priame. Fakturačný elektromer musí byť v elektromerovom rozvádzači umiestnenom na verejne prístupnom mieste prístupnom pracovníkom energetiky, každú dennú i nočnú hodinu. Umiestnenie elektromerov a ostatných prístrojov tvoriacich meraciu úpravu, vrátane ich montáže a zapojenia musí byť v súlade s platným predpisom „Pravidlá pre prevádzkovanie a montáž merania elektrickej energie“. 
39.	So zreteľom na územný záber výstavby a vyvolané, prípadne navrhované úpravy dotknutých rozvodov VN, investor zabezpečí prekládku 22kV linky č. 161 na vlastné náklady, ako aj ostatné energetické zariadenia v súlade so zákonom č.  656/2004 Zb., v koordinácii s ich prevádzkovateľom RSS Bratislava. 
40.	Do transformačných staníc TS a k zariadeniam pre distribučný rozvod elektrickej energie musí byť umožnený prístup pracovníkom ZE a.s. za účelom kontroly, odpočtov a opráv v každú dennú a nočnú hodinu.
41.	Rešpektovať všetky energetické zariadenia ZSE a ich ochranné pásma v zmysle §36 Zákona č. 656/2004 z:z. a nadväzných legislatívnych predpisov.
42.	Pre nové energetické zariadenia rezervovať plochy a koridory  a zahrnúť ich do záväznej časti PD.
43.	Na vodovodnej sieti osadiť hydranty iba v podzemnom vyhotovení.
44.	Uličné stoky musia byť minimálne DN 300.
45.	Zberač „D“ bude ukončený za miestom napojenia splaškovej uličnej stoky zo záujmovej lokality. Stavebno technické riešenie ukončenia navrhovať s ohľadom na predpokladané predĺženia zberača v budúcnosti.
46.	Jestvujúce vodovodné potrubie pri styku s navrhovaným kruhovým objazdom vymeniť za oceľové potrubie v rozsahu cca 300 m.
47.	Nové oceľové potrubie pod komunikáciami uložiť do prielezných oceľových chráničiek, na obidvoch  stranách chráničiek vybudovať vstupné šachty ( 4ks, na ich vstupné otvory vnútornej svetlosti 70x70 cm žiadame osadiť uzamykateľné nerozbitné poklopy s odvetraním.
48.	V projektovej dokumentácii riešiť katódovú ochranu, preložka 22 kV elektrického kábla a signalizačného kábla v správe BVS a.s.
49.	V rámci stavebného konania uvedenej  stavby hlukovou štúdiou preukázať vplyv navrhovaného dopravného riešenia (novobudované komunikácie, križovatky, rozšírenie jestvujúcej komunikácie) na existujúce, ako aj navrhované obytné a iné chránené prostredie. V prípade prekročenie najvyšších prípustných hodnôt podľa požiadaviek vyhl. MZ SR č. 549/2007 Z.z. o prípustných hodnotách hluku, infrazvuku a vibrácií a o požiadavkách na objektivizáciu hluku, infrazvuku v životnom prostredí navrhnúť spôsob účinnej ochrany.
50.	Pri kolaudácii stavby výsledkami laboratórnych rozborov vzorky vody (navrhované rozvody vody, preložky, vodovodných potrubí) preukázať vyhovujúcu kvalitu pitnej vody podľa NV SR č. 354/2006 Z.z., ktorým sa stanovujú požiadavky na vodu určenú na ľudskú spotrebu a kontrolu kvality vody určenej na ľudskú spotrebu.
51.	V ďalšom stupni projektovej dokumentácie je potrebné, aby boli vo výkresovej časti zakreslené a potvrdené jestvujúce prístupové (miestne) ako aj transportné ä diaľkové) podzemné telekomunikačné vedenia a zariadenia v záujmovom území stavby a taktiež v dokladovej časti projektovej dokumentácie bolo doložené platné vyjadrenie o ich existencii.
52.	Prekládku diaľkového telekomunikačného kábla vykonať v čo najkratších úsekoch križovania pozemných komunikácií. Trasu je potrebné viesť mimo kruhový objazd a mimo telesa ciest.
53.	Projektovú dokumentáciu prekládky diaľkového telekomunikačného kábla predložiť na vyjadrenie spoločnosti Slovak Telekom, a.s.
54.	Ďalší stupeň projektovej dokumentácie zaslať na vyjadrenie: Obvodnému úradu životného prostredia v Bratislave, Bratislavskej vodárenskej spoločnosti a.s., Západoslovenskej energetike a.s., Slovenskému plynárenskému priemyslu a.s., Slovak Telekom, a.s., Okresnému riaditeľstvu Hasičského a záchranného zboru, Magistrátu hl.m. SR Bratislavy - ODP,  KR PZ v Bratislave, Dopravnému podniku Bratislavaa, a.s., ŽSR, Invitel International SK, s.r.o., Siemens s.r.o., Obvodnému pozemkovému úradu v Bratislave, UPC BROADBAND SLOVAKIA, s.r.o., T-Mobile Slovensko, a.s., SWAN, a.s.

III.	Osobitné podmienky: 

1.	Zabezpečiť dodržanie vyhl. č. 532/2002  Z.z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie.
2.	Navrhovateľ je povinný pred začatím stavebných prác zadovážiť si od príslušného stavebného úradu stavebné povolenie podľa stavebného zákona.

IV.	Platnosť územného rozhodnutia:

1.	Toto rozhodnutie podľa § 40 ods. 1 stavebného zákona platí 3 roky odo dňa, kedy nadobudlo právoplatnosť, nestráca však platnosť, pokiaľ bola v tejto lehote daná žiadosť o stavebné povolenie. Ak nebude v tejto lehote podaná žiadosť o stavebné povolenie na všetky stavebné objekty uvedené vo výroku tohto rozhodnutia, územné rozhodnutie v časti týkajúcej sa objektov na ktoré nebola podaná žiadosť o stavebné povolenie stráca platnosť.

2.	Predĺženie platnosti tohto rozhodnutia je možné podľa § 40 ods. 3 stavebného zákona len na základe dostatočne odôvodnenej žiadosti podanej stavebnému úradu minimálne 90 dní pred uplynutím uvedenej lehoty.

V.	Námietky účastníkov konania:

       V konaní vzniesol účastník konania JUDr. Ivan Feješ, bytom Prokopa Veľkého 17, Bratislava námietku, ktorá sa týkala riešenia vjazd a výjazd na pozemok parc.č. 2548/1. Jeho námietke stavebný úrad vyhovel. 

O d ô v o d n e n i e

	Stavebný úrad obdržal žiadosť spoločnosti REMING CONSULT a.s., Trnavská cesta 27, Bratislava, ktorá v konaní zastupuje navrhovateľa CRESCO POPPER INVESTMENT, a.s. so sídlom Poštová 3,  Bratislava  a Popper Quinlan Private v.o.s. so sídlom  Michalská 16, Bratislava o vydanie územného rozhodnutia pre stavbu „ JUŽNÉ MESTO – BRATISLAVA PETRŽALKA stavba: Primárna infraštruktúra                              ( Komunikácie a inžinierske siete) “. 
Stavebný úrad oznámil dňa 3.6.2009 začatie územného konania dotknutým orgánom a všetkým známym účastníkom konania verejnou vyhláškou podľa § 36 ods. 4 stavebného zákona  a zároveň v zmysle § 36 ods. 1 stavebného zákona nariadil ústne pojednávanie, ktoré sa uskutočnilo dňa 29.6.2009. 
Na konaní vzniesol účastník konania JUDr. Ivan Feješ, bytom Prokopa Veľkého 17, Bratislava námietku, ktorou žiada v ďalšom stupni projektovej dokumentácie stavebného objektu SO 06 Okružná križovatka riešiť vjazd a výjazd na pozemok parc.č. 2548/1. Námietke stavebný úrad vyhovel a zahrnul ju do podmienok územného rozhodnutia.
K umiestneniu stavby sa v územnom konaní vyjadrili: Hlavné mesto SR Bratislava, Magistrát hl. m. SR Bratislavy – ODP, Okresné riaditeľstvo Hasičského a záchranného zboru v Bratislave, Regionálny úrad verejného zdravotníctva Bratislava, hl. m. SR, Obvodný úrad životného prostredia v Bratislave, Bratislavská vodárenská spoločnosť a.s., Slovenský plynárenský priemysel a.s., Západoslovenská energetika a.s., Slovak Telekom a.s.,  Krajské riaditeľstvo PZ v Bratislave V, Ministerstvo obrany SR, správa nehnuteľného majetku a výstavby, Obvodný úrad v Bratislave, odbor civilnej ochrany a krízového riadenia, Slovenský zväz telesne postihnutých, Obvodný pozemkový úrad v Bratislave, Dopravný podnik Bratislava, a.s., Krajský úrad pre cestnú dopravu a pozemné komunikácie v Bratislave, Pamiatkový úrad SR, Krajský pamiatkový úrad Bratislava, ŽSR, Invitel International SK, s.r.o., Siemens s.r.o. 
Stavebný úrad preskúmal a posúdil stanoviská účastníkov konania, dotknutých orgánov a ich vzájomný súlad. Uvedené stanoviská boli skoordinované a zahrnuté do podmienok tohto rozhodnutia.
Umiestnenie stavby je v súlade s Územným plánom hlavného mesta SR Bratislavy, rok 2007. 
Vzhľadom na vyššie uvedené stavebný úrad rozhodol tak, ako je uvedené vo výrokovej časti tohto rozhodnutia.

Poučenie

Proti tomuto rozhodnutiu je možné podať odvolanie do 15 dní odo dňa jeho oznámenia na mestskej časti Bratislava-Petržalka, Kutlíkova 17, 852 12 Bratislava. Toto rozhodnutie je preskúmateľné súdom po vyčerpaní riadnych opravných prostriedkov. 

                                                                                                      
Milan Ftáčnik
	starosta